Februarius [Février] [Dans la marge : ] : Ducis Duppl. Sabbati XV februarii [Samedi 15 février] 1. Noble homme Guiot de Saigney, escuier, seigneur de Boussenois, et 2. damoiselle Marguerite de Courchapon sa femme, de l'auctorité etc., cognoissent 3. qu'ilz vendent ung chacun pour le tout, perpetuelment pour eulx et leurs hoirs 4. en heritage perpetuel pour et en nom de rente perpetuelle et annuelle aux 5. religieux, abbé et couvent du moustier de Saint-Seigne de l'ordre de 6. Saint-Benoit en la diocese de Leingres ; c'est assavoir : a religieuse personne fraire Pi- 7. erre d'Aspremont, moigne et cusenier dudit moustier, procureur et pour et en 8. nom de procureur des diz religieux abbé et couvent ad ce present, stipulent et 9. acceptent etc. dix libvres tournois de perpetuelle et annuelle rente, une libvre a compter 10. pour vint solz tournois, a paier chacun an, le jour de la feste Saint-Remy, annu- 11. elment et perpetuelment, audit Saint-Seigne. Et commencera le premier terme et paiement audit jour 12. de Saint-Remy prochenement venant courrent mil CCC IIIIXX et dix-neuf, 13. ensemble etc. Et laquelle perpetuelle rente lesdiz vendeurs assient et assignent 14. sur toute leur terre dudit Boussenois, tant en hommes, femmes, rentes, sensives, 15. tailles, prets, vignes, terres arables et non arables, bois, rivieres, possessions, drois, 16. yssues, revenues, emolumens, maisons, manois, demaingnes comme autrement 17. en quelconque maniere que ce soit, et generalment sur tout leur autre terre estant 18. en la duchié de Bourgogne. Et cest present vendaige, les diz vendeurs font aux 19. dis acheteurs en la maniere que dit est, pour le prix et somme de cent 20. frans d'or etc. eulx paiez par ledit procureur en nomé que dessus, realment et de 21. fait etc. dont etc. prometant etc. renunçant etc. obligeant etc. contraignant etc. procurator 22. domini ducis fiat ad dictamen sapientium etc. duplicatum etc. toutesvoies il 23. est assavoir qu'il a esté acordez entre lez dictes parties que touteffois qui plaira aux 24. diz vendeurs ou a l'ung d'eulx, à leurs hoirs ou a leurs certaing commandement de ra- 25. porter aux diz religieux la dite somme de cent frans, yceulx religieux 26. seront tenuz de lez recepvoir et par ainsy demeura ladite rente 27. nulle et de nulle valleur, parmi paient lez arreraiges du tepms (au lieu de temps ?) passé. 28. Donné comme dessus ; temoins Guiot de Betoncourt, escuier, et Jehan le Pource- 29. rot de Moloy demorent audit Saint-Seigne ad ce appellez et re- 30. quis, l'an, mois et jour dessus diz.